পুরভোটের মুখে শহরে অশান্তি অব্যাহত। ফের আক্রান্ত হলেন এক বাম কর্মী। কসবার পর এবার কালিকাপুরে। গতকাল প্রচারসভা ফেরত এক সিপিআইএম কর্মীকে মারধরের অভিযোগে কাঠগড়ায় তৃণমূল। রাতেই কান্তি গাঙ্গুলির নেতৃত্বে এলাকায় প্রতিবাদ মিছিল।
 ওয়েব ডেস্ক: পুরভোটের মুখে শহরে অশান্তি অব্যাহত। ফের আক্রান্ত হলেন এক বাম কর্মী। কসবার পর এবার কালিকাপুরে। গতকাল প্রচারসভা ফেরত এক সিপিআইএম কর্মীকে মারধরের অভিযোগে কাঠগড়ায় তৃণমূল। রাতেই কান্তি গাঙ্গুলির নেতৃত্বে এলাকায় প্রতিবাদ মিছিল। পুরভোটের প্রচার শুরুর পরই দেওয়াল দখল নিয়ে উত্তেজনা ছড়ায় ১০৯ নম্বর ওয়ার্ডের শহিদ স্মৃতি কলোনিতে। ভোটের ৩ দিন আগে মঙ্গলবার রাতে সেই শহিদ স্মৃতি কলোনিতেই ফের উত্তেজনা। সুজন চক্রবর্তী ও কান্তি গাঙ্গুলির সভা থেকে ফেরার পথে আক্রান্ত হন এক সিপিআইএম কর্মী। ঘটনার খবর পেয়েই ছুটে আসেন কান্তি গাঙ্গুলি। রাতেই এলাকায় শুরু হয় প্রতিবাদ মিছিল। এদিকে রাত বাড়তেই এলাকায় সিপিআইএমের মিছিলের পাল্টা তৃণমূল কর্মীদের জমায়েত শুরু হয়। যুযুধান দুই শিবির মুখোমুখি হওয়ায় উত্তেজনা চরমে ওঠে। ঘটনাস্থলে ছুটে আসে পুলিস। ২ পক্ষই একে অপরের বিরুদ্ধে পঞ্চসায়র থানায় অভিযোগ দায়ের করেছে।